b"\n_START_ARTICLE_\nRudolf M\xc3\xb6\xc3\x9fbauer\n_START_SECTION_\nBiografia\n_START_PARAGRAPH_\nVa n\xc3\xa9ixer el 31 de gener de 1929 a la ciutat alemanya de Munic. Llicenciat en f\xc3\xadsica per la Universitat de Tecnologia de Munic, el 1961 va esdevenir professor de f\xc3\xadsica a l'Institut de Tecnologia de Calif\xc3\xb2rnia. Va morir el 14 de setembre de 2011, a Gr\xc3\xbcnwald, Alemanya.\n_START_SECTION_\nRecerca cient\xc3\xadfica\n_START_PARAGRAPH_\nDurant la seva etapa estudiantil, s'interess\xc3\xa0 en els raigs gamma, estudiant les seves transicions nuclears i descobrint l'any 1957 el que posteriorment s'anomenaria efecte M\xc3\xb6\xc3\x9fbauer._NEWLINE_L'any 1961 fou guardonat, al costat del f\xc3\xadsic nord-americ\xc3\xa0 Robert Hofstadter, amb el Premi Nobel de F\xc3\xadsica pels seus treballs sobre l'absorci\xc3\xb3 de radiaci\xc3\xb3 gamma."